Diari Oficial de la Generalitat Valenciana


Sumari del DOGV 2660, del 04-01-1996 (1996/837150)

ORDRE de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries del transport.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/22/(1)/dof/vci/html**

### Dades del document

Número de DOGV
:   2660

Data del DOGV
:   04-01-1996

Secció del DOGV
:   DISPOSICIONS GENERALS

Número del document
:   1996/837150


Data del document
:   22-12-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries del transport.
  
Les ordres del Ministeri d'Obres Públiques i Transports de 3 i 4 de febrer i de 14 de juny de 1993, i del Ministeri d'Obres Públiques, Transports i Medi Ambient de 20 de juliol de 1995, que, respectivament, regulen el règim jurídic de les autoritzacions de transport de mercaderies per carretera, de les d'activitats auxiliars i complementàries d'aquest transport, de transport discrecional de viatgers per carretera i d'arrendament de vehicles amb conductor o sense, dictades en desplegament del Reglament de la Llei d'Ordenació dels Transports Terrestres, aprovat pel Reial Decret 1.211/1990, de 28 de setembre, regulen, entre d'altres aspectes, la necessitat de realitzar el visat d'aquestes autoritzacions, de conformitat amb el que estableix l'article 46 d'aquest reglament.
  
  
El compliment d'aquesta obligació de visat, que s'ha de realitzar amb la periodicitat que en cada cas determinen les ordres ministerials esmentades, exigeix que es determinen el calendari i les regles de contingut pràctic que permeten la realització d'aquests visats.
  
A fi de donar compliment a aquestes exigències, aquesta Conselleria va dictar l'Ordre, de 13 de febrer de 1995, sobre realització del visat d'autoritzacions de transport, que amb el manteniment del calendari de visats agrupava el visat de totes les autoritzacions d'una mateixa classe en un únic període de l'any.
  
A fi d'evitar l'acumulació de sol·licituds de visat en els últims dies de cada període que habitualment s'ha produït, sembla convenient escalonar aquests períodes de visat, i establir-ne altres més reduïts al llarg de tot l'any, en cada un dels quals correspondria visar només a determinades empreses. Es pretén amb això, a més, ajustar, en la mesura possible, la data de visat a la de validesa de les targetes, de manera que es faciliten així les tasques de vigilància i control de transport, i simplificar les obligacions administratives de les empreses titulars d'autoritzacions, que podran sol·licitar el visat de totes les que tinguen al mateix temps.
  
Per tot això, i fent ús de les atribucions que em confereixen l'article 35, e), de la Llei 5/1993, de 30 de desembre, del Govern Valencià, i el Decret 65/1991, de 5 d'abril, del Consell de la Generalitat Valenciana,
  
  
ORDENE
  
  
Article primer. Terminis de visat
  
1. La sol·licitud de visat es realitzarà davant l'òrgan competent per a l'atorgament de les autoritzacions per raó del lloc en què aquestes estiguen domiciliades, en els terminis següents:
  
a) En anys parells, el visat de les autoritzacions documentades en targetes de les classes MDL, MDP, TD, MS, MSB, ATC, ATCS, ATF, ATFS, TT, TTS, AD, ADS, ASCC i ASCS, d'acord amb el calendari establit en el número 2 d'aquest article.
  
b) En anys imparells, el visat de les autoritzacions documentades en targetes de les classes VR, VD, VPC, XD, XPC, VS, VSPC, VF, MPC, MSPC i VTC, d'acord amb el calendari establit en el número 2 d'aquest article.
  
c) En l'any 1997 i cada quatre anys a partir d'aquest, el visat de les autoritzacions documentades en targetes de la classe VT, d'acord amb el calendari establit en el número 2 d'aquest apartat, llevat de les autoritzacions de les àrees de prestació conjunta de València, Castelló i Alacant que ho seran anualment, d'acord amb el calendari establit en el número 3 d'aquest article.
  
  
2. Les empreses titulars de les autoritzacions a què fa referència el apartat anterior hauran de sol·licitar el seu visat d'acord amb el calendari següent:
  
Les empreses el número d'identificació fiscal o codi d'identificació fiscal de les quals acabe en 1, entre el primer i últim dies hàbils del mes de gener, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 2, entre el primer i últim dies hàbils del mes de febrer, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 3, entre el primer i últim dies hàbils del mes de març, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 4, entre el primer i últim dies hàbils del mes d'abril, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 5, entre el primer i últim dies hàbils del mes de maig, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 6, entre el primer i últim dies hàbils del mes de juny, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 7, entre el primer i últim dies hàbils del mes de juliol, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 8, entre el primer i últim dies hàbils del mes de setembre, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 9, entre el primer i últim dies hàbils del mes d'octubre, tots dos inclosos.
  
Les empreses el número d'identificació fiscal o codi d'identificació fiscal de les quals acabe en 0, entre el primer i últim dies hàbils del mes de novembre, tots dos inclosos.
  
No es tindran en compte les lletres que figuren a continuació de l'últim dígit del número d'identificació fiscal o codi d'identificació fiscal.
  
3. Els titulars de les autoritzacions de les àrees de prestació conjunta de Castelló i Alacant hauran de sol·licitar el seu visat anualment entre el primer i últim dies hàbils del mes de febrer, tots dos inclosos.
  
Els titulars de les autoritzacions de l'àrea de Prestació Conjunta de València hauran de sol·licitar el seu visat anualment d'acord amb el calendari següent:
  
a) Els titulars de les autoritzacions de l'àrea (llicència) compreses entre la número 1 i la número 1000, totes dues incloses, entre el primer i últim dies hàbils del mes de febrer, tots dos inclosos.
  
  
b) Els titulars de les autoritzacions de l'àrea (llicència) compreses entre la número 1001 i la número 2000, totes dues incloses, entre el primer i últim dies hàbils del mes de març, tots dos inclosos.
  
c) Els titulars de les autoritzacions de l'àrea (llicència) compreses entre la número 2001 i l'última de les atorgades, entre el primer i últim dies hàbils del mes d'abril, tots dos inclosos.
  
4. La sol·licitud del visat es realitzarà mitjançant la presentació de l'imprés oficial corresponent, emplenat com cal, al qual cal adjuntar la documentació que resulte preceptiva d'acord amb el que disposa l'ordre que desplega el règim jurídic de les autoritzacions de què es tracte.
  
Quan es realitzen sol·licituds de visat en llocs distints a aquell en què figure el domicili fiscal de l'empresa, la documentació exigida de forma unitària en relació amb el conjunt d'autoritzacions de què l'empresa siga titular, podrà ser substituïda per un certificat expedit per la comunitat autònoma on estiga ubicat aquest domicili fiscal, formalitzat d'acord amb el model que hi ha annex a aquesta ordre.
  
  
Article segon. Expedició de les noves targetes
  
Comprovada la idoneïtat de la documentació presentada i el compliment dels requisits que aquesta acredita, l'òrgan competent adoptarà les mesures necessàries per a despatxar el visat de les autoritzacions, i expedirà les targetes corresponents abans que acabe el mes següent a aquell en què s'ha sol·licitat el visat, excepte en el cas dels visats sol·licitats en els mesos de juliol i novembre, que hauran de ser despatxats, respectivament, abans que acaben els mesos de setembre i gener següents.
  
  
En aplicació del que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud de visat no compleix els requisits o no porta adjunts els documents exigits, l'òrgan competent requerirà l'interessat perquè, en un termini de 10 dies, esmene la falta o adjunte els documents preceptius, amb la indicació que, si no ho fa així, es considerarà que ha desistit de la seua petició, i s'arxivarà sense més tràmit.
  
  
  
Article tercer. Termini de validesa de les targetes de transport
  
1) La validesa de les noves targetes expedides després del visat de les autoritzacions s'estendrà fins a l'acabament del mes següent a aquell en què per aplicació de les regles contingudes en l'apartat segon de l'article primer, corresponga sol·licitar novament el visat de les seues autoritzacions a l'empresa de què es tracte, la qual cosa es farà constar en la targeta. Per excepció, les targetes expedides com a conseqüència de sol·licituds de visat formulades en els mesos de juliol i novembre tindran validesa, respectivament, fins a l'acabament dels mesos de setembre i gener següents a aquells en què corresponga sol·licitar un nou visat.
  
  
2) Quan, per qualsevol causa, siga necessari expedir una nova targeta a favor d'una determinada empresa en el període comprés entre dos terminis de visat, la validesa d'aquesta targeta només s'estendrà, independentment de la data en què s'haja expedit, fins a l'acabament del mes següent a aquell en què per aplicació de les regles contingudes en l'apartat segon de l'article primer, corresponga sol·licitar el mes pròxim visat de les seues autoritzacions a l'empresa de què es tracte, la qual cosa es farà constar en la targeta.
  
  
  
Article quart. Normes generals sobre la documentació presentada
  
  
Els documents a què fa referència l'article primer, es presentaran en original o mitjançant còpia compulsada per l'òrgan atorgant del document, per l'òrgan que haja de realitzar el visat, o per autoritat, funcionari o empleat públic legalment habilitat per a això.
  
  
D'acord amb el que estableixen els articles 57 de la Llei d'Ordenació dels Transports Terrestres i 56 del seu reglament, les associacions professionals amb representativitat acreditada podran compulsar la documentació exigida per a la realització del visat, s'entenen com a tals aquelles que estiguen representades en el Comité Nacional del Transport per Carretera o en els òrgans consultius de la comunitat autònoma corresponent.
  
  
  
DISPOSICIó TRANSITòRIA
  
  
Les targetes de la classe VT actualment vigents conservaran la seua validesa fins l'acabament del termini de visat de l'any 1997, amb excepció de les autoritzacions de les àrees de prestació conjunta de València, Castelló i Alacant.
  
  
DISPOSICIó DEROGATòRIA
  
  
Queda derogada l'Ordre de 13 de febrer de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport.
  
  
DISPOSICIó FINAL
  
  
La Direcció General de Transports dictarà les instruccions que escaiguen per a l'execució, interpretació i desplegament d'aquesta ordre, que entrarà en vigor l'endemà de la seua publicació en el Diari Oficial de la Generalitat Valenciana.
  
  
València, 22 de desembre de 1995
  
  
El conseller d'Obres Públiques, Urbanisme i Transports,
  
LUIS FERNANDO CARTAGENA TRAVESEDO
  
  
  
  
ANNEX
  
  
(Capçalera de l'òrgan que ha realitzat el visat)
  
  
Justificant de la idoneïtat de la documentació presentada de forma unitària en relació amb el conjunt de les autoritzacions de l'empresa domiciliades en la comunitat autònoma de
  
Examinada la documentació presentada per l'empresa ... de forma unitària en relació amb totes les seues autoritzacions de ... (1) domiciliades en aquesta comunitat autònoma, s'ha comprovat que aquesta s'ajusta a la indicada en l'article ... de l'Ordre Ministerial de ...(2), i es considera suficientment acreditat el compliment dels requisits que mitjançant aquesta es justifiquen.
  
  
..., ... d ... de 19...
  
  
Per l'administració
  
(Segell en sec i firma)
  
  
(1) Indiqueu-hi l'activitat de què es tracte.
  
(2) Indiqueu-hi el precepte d'aplicació.


Còpia Permalink ELI